আইএনএস সিন্ধুরক্ষক (এস৬৩)
আইএনএস সিন্ধুরক্ষক হল রাশিয়ায় তৈরি কিলো-শ্রেণীর ৮৭৭ইকেএম (সিন্ধুঘোষ-শ্রেণি) ডিজেল-বৈদ্যুতিন ডুবোজাহাজ, যা ভারতীয় নৌবাহিনীতে পরিষেবার নিয়জিত ছিল। ২৪ ডিসেম্বর ১৯৯৭ সালে ডুবোজাহাজটির কমিশন করা হয়, এটি ভারতীয় নৌবাহিনীতে দশটি কিলো-শ্রেণীর ডুবোজাহাজগুলির মধ্যে নবমতম ছিল। ২০১০ সালের ৪ জুন, ভারতীয় প্রতিরক্ষা মন্ত্রক এবং জাভেজডোচকা শিপইয়ার্ড ডুবোজাহাজের আধুনিকীকরণ ও পর্যবেক্ষণের জন্য $৮০ মিলিয়ন মার্কিন ডলারের একটি চুক্তিতে স্বাক্ষর করে। পর্যবেক্ষণ ও ঢেলে সাজানোর পরে, ২০১৩ সালের মে থেকে জুনের মধ্যে রাশিয়া থেকে ভারতে ফিরে আসে। ১৪ ই আগস্ট ২০১৩ সালে ডুবোজাহাজে একটি বিশাল অগ্নিকাণ্ড এবং বিস্ফোরণ ঘটে এবং ১৮ জন ক্রু সদস্যের মৃত্যুর সাথে মুম্বাইয়ের নৌ ডকইয়ার্ডে ডুবে যায় ডুবোজাহাজটি।